PTG เปิดการแข่งขันรถยนต์ทางเรียบ PT MAXNITRON RACING SERIES 2019
PTG เปิดการแข่งขันรถยนต์ทางเรียบ PT MAXNITRON RACING SERIES 2019 ชิงถ้วยพระราชทานฯ ณ สนามพีระเซอร์กิต อำเภอบางละมุง จังหวัดชลบุรี
8 ส.ค. 2562

นายพิทักษ์ รัชกิจประการ ประธานเจ้าหน้าที่บริหารและกรรมการผู้จัดการใหญ่ พร้อมด้วย นายฉลอง ติรไตรภูษิต ผู้อำนวยการฝ่ายสื่อสารองค์กร บริษัท พีทีจี เอ็นเนอยี จำกัด (มหาชน) หรือ PTG และนายศิลป์ ธีรนิติ (ที่ 1 จากขวา) กรรมการผู้จัดการ บริษัท เอส 63 โปรเจค จำกัด ร่วมเปิดการแข่งขันรถยนต์ทางเรียบ PT Maxnitron Racing Series 2019 ชิงถ้วยพระราชทานสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ในรุ่น SIAM GT สนามที่ 1 เมื่อวันที่ 27-28 กรกฎาคม 2562 ที่ผ่านมา
โดยได้รับเกียรติจาก นายเกษม เกษมปัญญา อดีตประธานแผนกคดีพาณิชย์และเศรษฐกิจในศาลฎีกา อันเชิญถ้วยรางวัลพระราชทาน ฯ ในครั้งนี้ เพื่อมอบให้กับผู้ชนะเลิศการแข่งขัน และเพื่อเป็นขวัญและกำลังใจในการสร้างนักกีฬาขึ้นสู่เวทีการแข่งขันในระดับสากล และการแข่งขันจะจัดขึ้นอีก 2 ครั้ง คือ สนามที่ 2 วันที่ วันที่ 14-15 กันยายน 2562 และปิดท้าย สนามที่ 3 วันที่ 9-10 พฤศจิกายน 2562 ณ สนามพีระเซอร์กิต อำเภอบางละมุง จังหวัดชลบุรี